ચુંટણી પુર્વે ખેડુતોને પોષણક્ષમ ભાવો મળે તે માટે રાજય સરકાર દ્વારા ખેડુતો પાસેથી ૯૦૦ રૂ. પ્રતિ મણ મગફળી ખરીદ કરવાનો નિર્ણય લેવાયો હતો અને રાજય સરકાર દ્વારા તમામ જીલ્લા અને તાલુકા મથકે મગફળી ખરીદીના કેન્દ્રો શરૂ કરાયા હતા. આ મગફળી ખરીદી કેન્દ્રો ઉપર ખેડુતો તેના ૭/૧૨ રજુ કરી મગફળી વેચી શકે તેવી વ્યવસ્થા ગોઠવાઇ હતી અને ખેડુતોને આ મગફળી વેચાણનું પેમેન્ટ તેના બેંક ખાતામાં ડાયરેકટ મળી જાય તેવી વ્યવસ્થા રખાઇ હતી. આ વ્યવસ્થા મુજબ રાજયના સેંકડો ખેડુતોએ લાખો ટન મગફળી ૯૦૦ રૂ.ના ભાવે સરકારી કેન્દ્રોમાં સરકારને વેચી હતી.